PATVIRTINTA

Kelmės rajono savivaldybės tarybos

2017 m. gegužės 25 d. sprendimu Nr. T- 168

**KELMĖS „KRAŽANTĖS“ PROGIMNAZIJOS DIREKTORIAUS**

**2016 METŲ VEIKLOS ATASKAITA**

**I. INFORMACIJA APIE ĮSTAIGĄ**

1. Kelmės „Kražantės“ progimnazija įregistruota Juridinių asmenų registre, kodas 190091812.
2. Mokyklos adresas – Vytauto Didžiojo g. 110, Kelmė, LT-86140
3. Tel. (8 427) 61 193
4. El. paštas: [krazantesprogimnazija@gmail.com](mailto:krazantesprogimnazija@gmail.com)
5. Puslapis internete: <https://www.krazante.kelme.lm.lt>
6. Progimnazijoje vykdomos pradinio, pirmos dalies pagrindinio ugdymo ir neformaliojo vaikų švietimo programos.

**II. ĮSTAIGOS VADOVAI**

1. Direktorė Laima Simėnienė, vadybinis darbo stažas 33 metai, II-oji kvalifikacinė kategorija. Bendras darbo stažas – 37 metai.

**III. ĮSTAIGOS DARBUOTOJAI**

|  |  |  |
| --- | --- | --- |
| **PEDAGOGINIŲ DARBUOTOJŲ SKAIČIUS – 43** | | |
| Mokyklos vadovai | Pedagogai | Pagalbos mokiniui specialistai |
| 3 (du – II vadybinė kategorija)  2,75 etato | 36 | 4 |
|  | ( iš jų 6 antraeilininkai ) |  |
| **PEDAGOGŲ KVALIFIKACIJA** | | |
| Mokytojai | Vyr. mokytojai | Mokytojai metodininkai |
| 3 | 20 | 13 |
| **PAGALBOS MOKINIUI SPECIALISTŲ KVALIFIKACIJA** | | |
| Specialistai | Vyr. specialistai | Specialistai metodininkai |
| 1 | 2 | 1 |
| **APTARNAUJANČIO PERSONALO DARBUOTOJŲ SKAIČIUS – 19** | | |
| Pareigos | Darbuotojų skaičius | Etatų skaičius |
| Vyr. buhalteris | 1 | 1 |
| Sekretorius | 1 | 1 |
| Direktoriaus pavaduotojas administracijos ir ūkio reikalams | 1 | 1 |
| Pailgintos darbo dienos grupės auklėtojas | 1 | 0,67 |
| Mokinio padėjėja | 1 | 0,5 |
| Bibliotekininkas | 1 | 1 |
| IT specialistas | 1 | 0,75 |
| Valytojas | 7 | 7 |
| Budėtojas | 1 | 1 |
| Rūbininkas | 1 | 1 |
| Pagalbinis darbininkas | 2 | 2 |
| Elektrikas | 1 | 0,25 |
| Teritorijos prižiūrėtojas | 1 | 1 |
| Vairuotojas | 1 | 1 |
| Apskaitininkas–kasininkas | 1 | 0,5 |

1. **ĮSTAIGOS VADOVO VEIKLA ĮGYVENDINANT ĮSTAIGOS NUOSTATUOSE (ĮSTATUOSE) NUSTATYTUS VEIKOS TIKSLUS**

Kartu su komanda inicijavau prevencinių programų 1–4 klasių mokiniams: „Antras žingsnis“, „Įveikiame kartu“, „Obuolio draugai“, „Zipio draugai“ įgyvendinimą progimnazijoje.

Siekiau modernizuoti mokymosi aplinką ir kurti aukštesnę mokymosi kultūrą: dalyje kabinetų atnaujinti kompiuteriai, įsigyti 4 interaktyvūs ekranai, 2 vaizdo projektoriai, mobili garso aparatūra, atnaujinti trijų pradinių klasių kabinetų baldai. Pertvarkytos Vaikų dienos centro erdvės.

Vadovų iniciatyva buvo tęsiamas Lietuvos–Lenkijos jaunimo mainų projektas. 10 progimnazijos mokinių ir dvi mokytojos vykdė veiklą partnerių mokykloje Lenkijoje.

Kartu su komanda parengiau progimnazijos mokinių asmeninės pažangos stebėjimo, fiksavimo, pagalbos mokiniui teikimo modelį.

Inicijavau mokytojų veiklos įsivertinimo refleksinių pokalbių vykdymą.

Skatinau mokytojus gerosios darbo patirties sklaidai, rajoninių, respublikinių renginių organizavimui.

Rūpinausi tėvų pedagoginiu švietimu (suorganizuotas lektorės L. Laurinčiukienės seminaras „Kaip susikalbėti su vaiku ir mokykla“).

Progimnazijos pokyčiai 2016 mokslo metais:

Komplektavimas.

|  |  |  |  |  |
| --- | --- | --- | --- | --- |
| Klasės | 2015–2016 m. m. | | 2016–2017 m. m. | |
| Komplektų skaičius | Mokinių skaičius | Komplektų skaičius | Mokinių skaičius |
| 1 | 2 | 49 | 3 | 61 |
| 2 | 2 | 53 | 2 | 49 |
| 3 | 3 | 60 | 2 | 53 |
| 4 | 3 | 57 | 3 | 60 |
| 5 | 2 | 56 | 2 | 58 |
| 6 | 3 | 79 | 2 | 52 |
| 7 | 3 | 62 | 3 | 78 |
| 8 | 3 | 68 | 2 | 59 |
| Viso | 21 | 484 | 19 | 470 |

Iki 2016 m. rugpjūčio 31 d. iš mokyklos 3 mokiniai išvyko į užsienį, 9 – keitė mokyklą, 11 – keitė gyvenamąją vietą, 1 – išvyko gydytis ir mokytis.

Materialinė bazė.

Pagerėjo pradinių klasių kabinetų aprūpinimas IT. Iš devynių pradinių klasių kabinetų šešiuose yra vaizdo projektoriai, dviejuose – interaktyvūs ekranai, viename – didelis televizorius. Trijuose kabinetuose atnaujinti mokykliniai baldai (suolai).

Pertvarkytos ir atnaujintos Vaikų dienos centro ir pailgintos darbo dienos grupės patalpos.

Atnaujinti baldai, įsigytas televizorius mokinių poilsio zonoje II -jo aukšto fojė, pertvarkytas mokytojų kambarys, vienas administracijos kabinetas. Įrengta mini poilsio zona mokiniams progimnazijos kieme.

Interaktyviais ekranais aprūpinti du lietuvių ir anglų kalbos kabinetai.

Atnaujinta IT kabineto mokytojo darbo vietos kompiuterinė technika, multimedijos projektorius, pakeistos žaliuzės.

Atnaujinta universali dirbtinės dangos sporto aikštelė.

11.Veiklos rūšys.

11.1. Išplėtota Vaikų dienos centro socialiai remtinų šeimų vaikams veikla.

11.2. Ankstyvojo vokiečių kalbos mokymo programa ,,Vokiečių kalba su Hans Hase “.

11.3. Dalyvavimas programose, projektuose:

11.3.1. savanorystės programa „Jaunasis maltietis“;

11.3.2. ,,Mergaičių programa“, finansuojama Suomijos finansinio mechanizmo;

11.3.3. prevencinės programos 1–4 klasių mokiniams: „Antras žingsnis“, „Įveikiame kartu“, „Obuolio draugai“, „Zipio draugai“;

11.3.4. programos „Pienas vaikams“ ir „Vaisių vartojimo skatinimas mokykloje“;

11.3.5. lenkų–lietuvių jaunimo mainų paramos fondo lėšomis finansuojamas projektas „Mes pažįstam Lenkiją, mes pažįstam Lietuvą: mūsų kelias per istoriją, kultūrą ir tradicijas“.

11.3.6. socialinės apsaugos ir darbo ministerijos finansuojamas projektas: „MOPT socialinis vaikų dienos centras Kelmėje“;

11.3.7. verslo projektas „Galvosūkių kambarys“.

12. Progimnazijoje vykdoma:

Mokinių pavėžėjimas. Mokiniams, gyvenantiems atokioje kaimo vietovėje, kur nėra teikiamos maršrutinio transporto paslaugos, sudaryta sutartis su tėvais dėl mokinių vežiojimo į mokyklą ir iš mokyklos.

Mokinei, turinčiai negalią dėl vidutinio judesio ir padėties sutrikimų, sudaryta pavėžėjimo galimybė su kitos miesto ugdymo įstaigos mokykliniu transportu, teikiant įlaipinimo ir išlaipinimo pagalbą.

Mokinių maitinimas. Progimnazijos mokinius ir darbuotojus maitina UAB „Amerija“. Kelmės „Kražantės“ progimnazijoje nusiskundimų dėl maisto kokybės negauta.

1. 2016 m. Kelmės „Kražantės“ progimnazija savo veikloje svarbiausią dėmesį skyrė: ugdymo(si) kokybei, individualiai kiekvieno mokinio pažangai bei bendruomeniškumui, kaip progimnazijos sėkmės garantui, gerinti. Šių prioritetų įgyvendinimui iškelti uždaviniai ir numatytos priemonės.

13.1. **I prioritetas: Ugdymo(si) kokybė.** Uždaviniai: 1. Tobulinti pamokos vadybą. 2. Gerinti mokinių pasiekimų vertinimą kaip ugdymą. 3. Efektyvinti ugdymo proceso priežiūrą

80 proc. mokytojų gerino ugdymo procesą atsižvelgdami į mokinių poreikius ir galimybes. Pamokose taikė šiuolaikinei pamokai tinkančias mokymo ir mokymosi strategijas, inovatyvius mokymo(si) metodus, skatinančius mokinių mokymosi motyvaciją.

Mokytojai skatinami siekti asmeninės pažangos, bendradarbiauti su kolegomis siekiant įgyti gerosios patirties, vesti atviras, integruotas pamokos.

Vykdyta gerosios darbo patirties sklaida „Kolega-kolegai“.

Progimnazijoje nuolat skatinamas mokytojų iniciatyvumas, lyderystė, siekiant tobulinti pamokos vadybą. Mokytojai gerąja darbo patirtimi dalinosi rajoniniuose ir respublikiniuose renginiuose.

Didelis dėmesys skiriamas mokytojų kvalifikacijos kėlimui. 2016 m. kvalifikaciją kėlė 40 progimnazijos darbuotojų. Išklausyta 72 seminarai. Įgytos žinios padėjo mokytojams tobulinti pamokos vadybą, siekti ugdymo kokybės ir kūrybiškumo dermės.

Patobulinta ir vykdoma progimnazijos „Mokinių pažangos ir pasiekimų vertinimo tvarka“.

13.2. **II prioritetas:** **Individuali kiekvieno mokinio pažanga**. Uždaviniai: 1. Skatinti asmenybės ūgtį. 2. Stiprinti ugdymo(si) pagalbos teikimą skirtingų gebėjimų turintiems mokiniams.

Parengtas ir vykdomas progimnazijos mokinių asmeninės pažangos stebėjimo, fiksavimo, pagalbos mokiniui teikimo modelis.

Kiekvieno mokinio individuali pažanga ir jos kaita nuo mokymosi pradinėse klasėse fiksuojama Mokinio IP suvestinėse.

Sukaupti rezultatai leidžia stebėti vykstančią pažangos kaitą, palyginti turimus duomenis su ST rezultatais. Analizuojant sukauptą informaciją ieškome priežasčių dėl ko keitėsi mokinio IP, numatome pagalbos mokiniui priemones.

Išbandyta ir toliau taikoma kitokia 5–8 klasių mokinių tėvų informavimo apie vaiko mokymosi rezultatus forma: aktyvūs mokinių-tėvų-mokytojų susirinkimai, kuriuose individualiai aptariama mokymosi pasiekimai ir daroma pažanga.

Progimnazijoje vykdomi mokinių diagnostiniai ir standartizuoti testai 2, 4, 6, 8 klasėse. Vykdytas nacionalinis mokinių pasiekimų tyrimas 6 klasėje. Pagal šio tyrimo duomenis, išanalizavus mokinių savijautą ir mokymosi rezultatus, buvo nustatyta, kad pasiekimai nėra aukšti, bet pažymėta, kad mažai patyčių mokykloje.

Fiksuodami ir analizuodami kelių mokslo metų mokymosi pasiekimų rezultatus, galime teigti, kad jie po truputį gerėja.

Mokinio asmenybės ūgtis skatinama vykdant projektą „Draugiškiausias mokinys“–„Svajonių draugas“–„Aš galiu“; organizuojant renginį „Padėka 2016“, akciją „Renkuosi mokytis“.

Prie mokinio individualios pažangos gerinimo prisideda ir Gabių vaikų mokyklėlės veikla. Sėkmingai veikia matematikos grupė. Du metus iš eilės jaunuosius progimnazijos matematikus lydėjo sėkmė Šiaulių Stasio Šalkausko gimnazijos organizuotame matematikos uždavinių sprendimo konkurse. Gamtos mokslų grupė bando plėsti savo veiklą į atskirus renginius įtraukdami ir fizikos bei chemijos mokytojas. Tyrėjų naktis sulaukia vis didesnio mokinių susidomėjimo.

Nemaža dalis mokinių dalyvavo įvairiose dalykinėse olimpiadose, konkursuose, o 36 iš jų, laimėjo nemažai prizinių vietų: I vietos – 10 (vokiečių k., lietuvių k., rusų k., istorija, technologijos, geografija, biologija, šokių konkursas „Patrepsynė“), II vietų – 11 (matematika, vokiečių k., biologija, istorija, technologijos), III vietų – 15 ( lietuvių k., vokiečių k., rusų k., matematika, fizika, istorija, geografija).

Mūsų progimnazijos mokiniai aktyviausiai rajone dalyvauja respublikiniame konkurse „Olympis“. 2016 m. rudens sesija išsiskyrė pradinių klasių mokinių gausa.

Nuolat organizuojami respublikiniai ir rajoniniai renginiai: pradinių klasių mokinių ir mokytojų konferencija „Noriu žinoti“, rajoninis etnokultūros renginys „Eina saulelė aplinkui dangų“, rajoninė anglų kalbos šventė pradinių klasių mokiniams, Pitagoro diena rajono mokyklų matematikams.

Progimnazijos mokiniai dalyvavo 14-oje sportinių varžybų, iškovotos 3 pirmos, 4 antros, 5 trečios vietos.

13.3. **III prioritetas:** **Bendruomeniškumas – progimnazijos sėkmės garantas**. Uždaviniai: 1. Plėtoti bendruomenės narių tarpusavio sąveiką ir efektyvią komunikaciją.

Siekiame, kad tėvai aktyviau dalyvautų priimant įvairius sprendimus, kurie reikalingi tobulinant, planuojant progimnazijos veiklą, dalyvautų klasės ir mokyklos organizuojamose veiklose, teiktų didesnę pagalbą bendradarbiaujant dėl geresnių vaiko pasiekimų.

Kartu su tėvais įgyvendinome mokyklinius projektus ,,Rudenėlio skrybėlės“, ,,Advento nameliai“, ,,Gerumo akcija“. Vaikai su tėvais dalyvauja vėliavos nešime valstybinių švenčių metu. Pradinių klasių tėveliai kartu vyksta į ekskursijas, noriai dalyvauja vaikų šventėse, sportinėse varžybose, veda pamokas netradicinėse aplinkose, tačiau pasigendame iniciatyvų, pasiūlymų iš tėvų pusės. Tėvai įsijungia į ugdymo karjerai veiklų vykdymą.

Pradėtas įgyvendinti projektas „Kražantės“ progimnazija buria bendruomenę“. Pirmas jo žingsnis – dalyvavimas [www.geridarbai.lt](http://www.geridarbai.lt) paskelbtame konkurse. Projektas gavo 1549 balsus, tačiau jų pritrūko, kad gautume paramą.

Sektinas mokytojų ir mokinių bendrystės pavyzdys 2016 m. – socialinės pedagogės metodininkės L. Kareivienės paruošti 8b klasės mokiniai: E. Dirbanauskaitė, B. Musneckis, R. Karpavičius ir A. Veselov parengė ir pristatė verslo planą ,,Galvosūkių kambariai“ Kelmės jaunimo verslumo konkursui ,,Atrask savo verslą Kelmės rajone“. Progimnazijos komandos verslo idėja pripažinta geriausia – I vieta ir 300 eurų piniginis prizas.

Mokytojos L. Šimkevičienės suburti jaunieji maltiečiai, kurie be kitų veiklų yra ir dideli pagalbininkai Vaikų dienos centro veikloje.

Pradinių klasių mokytojų organizuotas renginys „Skaitymo naktis“ įtraukė ne tik mokytojus ir mokinius, bet ir mokinių tėvelius.

Tradicinis renginys „Naktis mokykloje“ skatina bendrauti ne tik skirtingų klasių mokinius, bet įtraukia ir mokyklą baigusius mokinius.

Nauja idėja „Kalėdinės dirbtuvėlės“ taip pat siekė, kad pasijustų mokyklos dalimi ir kurtų Kalėdinį džiaugsmą kuo daugiau žmonių.

Mokytojai dalinasi gerąja darbo patirtimi ir idėjomis apie bendradarbiavimą su mokinių tėvais rajoniniuose renginiuose.

Sėkminga Kolegų tarybos veikla telkiant pedagoginę bendruomenę.

Siekiant aktyvesnio tėvų dalyvavimo klasės susirinkimuose organizuotos psichologo, socialinio pedagogo, kitų lektorių paskaitos tėvams.

Vykdomi progimnazijos vadovų ir pedagogų refleksiniai pokalbiai.

**VII. BENDRADARBIAVIMAS SU SOCIALINIAIS PARTNERIAIS**

Glaudus bendradarbiavimas sieja progimnaziją su Kelmės „Aukuro“, Kelmės r. Vaiguvos Vl. Šimkaus pagrindinėmis mokyklomis, Kelmės „Ąžuoliuko“ ir Kelmės „Kūlverstuko“ lopšeliais–darželiais, Kelmės A. Lipeikos meno, Kelmės vaikų ir jaunimo sporto mokyklomis, Kelmės krašto muziejumi, Kelmės kultūros centru, Kelmės miškų urėdija, Maltos ordino pagalbos tarnyba, Telšių apskrities VPK Kelmės rajono policijos komisariatu, Kelmės r. sav. administracijos vaiko teisių apsaugos tarnyba, Kelmės r. savivaldybės visuomenės sveikatos biuru, Kelmės r. pedagogine psichologine tarnyba, Kelmės r. savivaldybės administracijos socialinės paramos skyriumi, seniūnijomis, Žemaitės viešąja biblioteka. Vykdomi bendri renginiai, dalyvaujama organizuojamose akcijose, konkursuose.

1. **ĮSTAIGOS BIUDŽETAS**
2. Finansavimo šaltiniai.

|  |  |
| --- | --- |
|  | Eur |
| 1. **Savivaldybės biudžetas** | 726691 |
| * 1. Savivaldybės biudžeto lėšos | 183880 |
| * 1. Valstybės biudžeto specialiosios tikslinės dotacijos lėšos | 537737 |
| * 1. Biudžetinių įstaigų pajamos | 5074 |
| 1. **Kiti šaltiniai** | 1497 |
| * 1. ES paramos lėšos | 428 |
| * 1. Kitų finansavimo šaltinių lėšos | 1069 |

1. Biudžeto išlaidos.

|  |  |
| --- | --- |
|  | Eur |
| Darbo užmokestis | 447318 |
| Socialinis draudimas | 141944 |
| **Prekės ir paslaugos:** |  |
| Ryšiai | 2218 |
| Vadovėliai | 5212 |
| Prekės | 12382 |
| Kvalifikacijos kėlimas | 2217 |
| Komunalinės paslaugos | 51258 |
| Kitos paslaugos | 4806 |
| Nemokamas mokinių maitinimas | 28150 |
| Mokinių pavėžėjimas | 23800 |
| Transporto išlaikymas | 4529 |
| Maisto gamyba | 2785 |
| **Turto įsigijimas:** |  |
| Kompiuteriai | 10000 |
| Mokykliniai baldai (suolai) | 3400 |
| Garso aparatūra | 600 |

1. **ĮSTAIGOS TURTAS IR JO BŪKLĖ**

Per 2016 metus Kelmės „Kražantės“ progimnazija nematerialaus turto nepirko ir negavo. Nematerialus turtas visiškai nusidėvėjo. Ilgalaikio materialaus turto nemokamai mokykla negavo. Mokykla pirko kompiuterinės technikos už 10000 eurų, mokyklinių baldų už 3393,60 eurų, kito ilgalaikio turto už 1106,40 eurų. Mokykla per 2016 metus nurašė pasenusių ir susidėvėjusių vadovėlių už 16205,82 eurų. Pirkta naujų vadovėlių už 5955 eurus. Kelmės „Kražantės‘ progimnazijoje materialiojo turto apskaitoje nėra turto nuvertėjimo. Visas turtas yra naudojamas.

2016 m. gruodžio 31 d. visiškai nusidėvėjusio, tačiau naudojamo mokyklos veikloje materialaus ilgalaikio turto įsigijimo savikaina sudaro 59302,97 eurų, nematerialiojo ilgalaikio turto 25662,52 eurų.

1. **INFORMACIJA APIE ĮSTAIGOJE ATLIKTUS PATIKRINIMUS**

2016 m. progimnazijoje patikrinimą „Pailgintos dienos grupės veiklos mokykloje“ vykdė Kelmės r. savivaldybės administracijos švietimo, kultūros ir sporto skyrius. Pateikta rekomendacija: neviršyti leistino mokinių skaičiaus pailgintos darbo dienos grupėje.

Šiaulių visuomenės sveikatos centro Kelmės skyriaus patikrinimo aktas 2016 m. lapkričio 23 d. Nr. PA.6.23-126 (19.24.4.3. 6.23). Patikrinimo išvada: Kelmės rajono „Kražantės“ progimnazijoje bendrojo ugdymo veikla vykdoma pažeidžiant Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ 77 p. Pažeidimas pašalintas ir nurodymas įvykdytas.

**X. PROBLEMOS, SUSIJUSIOS SU ĮSTAIGOS VEIKLA (TOBULINTINI VEIKLOS ASPEKTAI)**

|  |  |
| --- | --- |
| **Problemos** | **Sprendimo būdai** |
| Mokymo ir mokymosi kokybė.  Bendruomenės narių partnerystė.  Daugėja mokinių, turinčių elgesio ir emocijų sutrikimų.  Didėja pradinių klasių mokinių, norinčių lankyti pailgintos darbo dienos grupę, skaičius. | „Namų darbų“ atlikimo grupės įsteigimas.  Pamokų kokybės ir poveikio mokinio pažangai užtikrinimas.  „Tėvų klasės“ įsteigimas.  Projekto „Kražantės“ progimnazija buria bendruomenę“ įgyvendinimas.  Tėvų dienų progimnazijoje organizavimas.  Reikalingas mokytojo padėjėjo etatas.  Reikalingas pailgintos darbo dienos grupės auklėtojas  (0,67 etato). |
| SMC pastato renovavimas. | Planuoti renovaciją pagal gautas lėšas. |
| Mokyklos stebėjimo kamerų susidėvėjimas. | Kaupti lėšas stebėjimo kamerų atnaujinimui ir išplėtimui. |
| Susidėvėję šildymo sistemos magistraliniai vamzdžiai (sporto salė). | Planuoti remontą pagal gautas lėšas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_